laion/Wikipedia-Exotic huggingface dataset:
ლეონ-ვიეხო

ლეონ-ვიეხო (ესპ. León Viejo) — ადგილი სადაც თავდაპირველად დაარსდა ქალაქი ლეონი, მდებარეობს ლეონის დეპარტამენტში, ნიკარაგუა. ქალაქი დააარსა ესპანელმა კონკისტადორმა ფრანსისკო ერნანდეს დე კორდოვამ 1524 წლის 15 ივნისს. ლეონ-ვიხეო ერთადერთი ქალაქია ამერიკაში, რომელსაც არ შეხებია თანამედროვე ქალაქთმშენებლობა, სწორედ ეს იყო იუნესკოს ერთ-ერთი მთავარი კრიტერიუმი 2000 წელს, როდესაც იგი შეიყვანეს მსოფლიო მემკვიდრეობის ძეგლების სიაში. მსოფლიო მემკვიდრეობის ძეგლების სია ამერიკაში Sitio Arqueológico de León Viejo დაარქივებული 2016-03-04 საიტზე Wayback Machine. León Viejo, Nicaragua Visitando Las Ruinas de León Viejo
აგრის ბრძოლა

აგრის ბრძოლა — 1751 წელს, ქართლ-კახეთის მხედრობის ბრძოლა ჭარ-ბელაქნისა და შაქის გაერთიანებულ ლაშქართან მდ. აგრისწყლის (აგრაჩაი, ალაზნის შენაკადი, ახლანდელი აზერბაიჯანი) მიდამოებში. 1751 წლის იანვარში თეიმურაზ II-მ და ერეკლე II-მ გაილაშქრეს დაღესტნელ მოთარეშეთა მთავარი პლაცდარმის – ჭარ-ბელაქნის ე. წ. უბატონო თემების დასამორჩილებლად. ქართველთა ლაშქარს ახლდა განჯელთა და საქართველოში მცხოვრებ მაჰმადიანთა (ელები) რაზმებიც. ქართველთა მოკავშირე იყო შაქის ხანი აჯი-ჩალაბიც, რომელიც შემდეგ ჭარელ ლეკებს მიემხრო. ლაშქრობის ბედი 11 თებერვლის ბრძოლამ გადაწყვიტა. ქართველთა მეწინავე ლაშქარმა (ქიზიყისა და სომხით-საბარათიანოს რაზმები) მტრის ცენტრი გაარღვია, მაგრამ დიდძალი ქვეითი ლაშქრით ჩასაფრებული აჯი-ჩალაბი მოულოდნელად დაესხა თავს ქართველთა მარცხენა ფრთას, რომელშიც ქსნისა და არაგვის საერისთავოების რაზმები შედიოდა. ქართველთა ლაშქრის მაჰმადიანური ნაწილი უბრძოლველად უკუიქცა. ქართველები დამარცხდნენ. ერეკლე II თავადმა პაპა ბებურიშვილმა და გლეხმა დავით ბოსტაშვილმა გადაარჩინეს განსაცდელს. საქართველოს ბრძოლების სია ტუხაშვილი ლ., ქართული საბჭოთა ენციკლოპედია, ტ. 1, თბ., 1975. — გვ. 70.
ლოს-კატიოსის ეროვნული პარკი

ლოს-კატიოსის ეროვნული პარკი (ესპ. Parque Nacional Natural Los Katíos) — მდებარეობს ჩრდილო-დასავლეთ კოლუმბიაში და უჭირავს 720 კმ² ტერიტორია. წარმოადგენს დარიენის ნაპრალის ნაწილს, რომელსაც კოლუმბია პანამასთან იყოფს. პარკს პანამის მხარეს ესაზღვრება დარიენის ეროვნული პარკი. როდესაც საბოლოოდ დასრულდება პანამერიკული მაგისტრალის მშენებლობა, იგი გაივლის ან ლოს-კატიოსის ეროვნული პარკის შორიახლოს ან უშუალოდ მის ტერიტორიაზე. 1994 წელს, იუნესკომ პარკი შეიტანა მსოფლიო მემკვიდრეობის სიაში, აქ წარმოდგენილი მცენარეთა და ცხოველთა სახეობების განსაკუთრებული მრავალფეროვნების გამო. მიუხედავად იმისა, რომ ეს პარკი კოლუმბიის მთლიანი ტერიტორიის მხოლოდ 1%-ს იკავებს, აქ წარმოდგენილია მთელი ქვეყნის ფრინველთა სახეობების 25%. 2009-2015 წლებში იმყოფებოდა საფრთხის ქვეშ მყოფი ძეგლების ქვეშ. სიიდან ამოიღეს 2015 წლის 30 ივნისს. იუნესკოს მსოფლიო მემკვიდრეობის ძეგლები კოლუმბიაში მსოფლიო მემკვიდრეობის ძეგლების სია ამერიკაში იუნესკო, ლოს-კატიოსის ეროვნული პარკი World Conservation Monitoring Centre დაარქივებული 1997-07-10 საიტზე Archive.isCategory:Webarchive template archiveis links OAS.org [2] ↑ Colombia’s Los Katíos National Park removed from List of Heritage in Danger
ხოია-დე-სერენი

ხოია-დე-სერენი (ესპ. Joya de Cerén) — არქეოლოგიური ობიექტი სალვადორში. მდებარეობს დედაქალაქ სან-სალვადორიდან ჩრდილო-დასავლეთით 25 კმ-ის დაშორებით. ეკუთვნოდა მაიას ცივილიზაციას. ხოია-დე-სერენს ამერიკის პომპეის უწოდებენ. ობიექტი აღმოაჩინა კოლორადოს უნივერსიტეტის პროფესორმა პაიტონ შიტსმა 1976 წელს. არქეოლოგიური ძეგლი 1993 წელს შეიტანეს იუნესკოს მსოფლიო მემკვიდრეობის ძეგლების სიაში.
ქოქოსი (კუნძული)

კუნძული ქოქოსი (ესპ. Isla del Coco) – კუნძული წყნარ ოკეანეში, წარმოადგენს კოსტა-რიკის ტერიტორიას. მდებარეობს ქვეყნის დასავლეთი სანაპიროდან 600 კილომეტრზე, გალაპაგოსის არქიპელაგის მახლობლად. 1997 წელს კუნძული შეიტანეს იუნესკოს მსოფლიო მემკვიდრეობის ძეგლების სიაში. კუნძული წარმოადგენს კოსტა-რიკის ტერიტორიას და შედის პუნტარენასის პროვინციის შემადგენლობაში. კუნძულის საერთო ფართობია 23 85 კმ². კუნძული ევროპელებმა აღმოაჩინეს XVI საუკუნის შუა წლებში. მსოფლიო მემკვიდრეობის ძეგლების სია ამერიკაში ოფიციალური საიტი დაარქივებული 2010-04-09 საიტზე Wayback Machine. Cocos Island moist forests (WWF) Island of the Sharks - Legends and Lore
Le Figaro

Le Figaro (ლე ფიგარო) — ყოველდღიური ფრანგული გაზეთი, რომელიც გამოიცემა 1826 წლიდან. სახელი მიიღო ბომარშეს პიესის გმირის — ფიგაროს პატივსაცემად. ამავე პიესიდან („გიჟი დღე, ანუ ფიგაროს ქორწინება“) აღებულია გაზეთის მთავარი დევიზი — „სადაც არ არის კრიტიკის თავისუფება, არავითარი ჯილდო არის ტკბილი“ (ფრანგ. Sans la liberté de blâmer, il n’est point d'éloge flatteur). 1866 წლიდან გამოდის ყოველდღიურად. 2005 წლისთვის ფაზეთის ტირაჟი შეადგენდა 340 ათას ეგზემპლარს. 1975 წელს გაზეთი იყიდა რობერ ერსანმა. 1999 წელს ამერიკულმა საინვესტიციო ფონდმა Carlyle Group-მა იყიდა გაზეთის 40 %, რომელიც გაყიდა 2003 წელს. 2004 წლიდან გაზეთი ეკუთვნის კონსერვატიულ პოლიტიკოს მილიარდერს სერჟ დასოს. ერთ-ერთ ინტერვიუში დასომ განაცხადა, რომ „გაზეთებმა უნდა გაავრცელონ საღი აზრები“. ითვლება, რომ გაზეთი არის მთავრობისა, და ზოგადად მემარჯვენე პარტიების მთავარი რუპორი. ამისთვის ფიგარო ხშირად ხდება „Liberation“, „Marianne“ და სხვა მემარცხენე გამოცემების კრიტიკის ობიექტი. ოფიციალური საიტი 1826 წლიდან 1942 წლამდე არქივი ↑ http://www.inosmi.ru/translation/244098.html დაარქივებული 2009-04-13 საიტზე Wayback Machine. უფრო ძლიერი ვიდრე „პრავდა“: ფიგარომ დააცენზურა პუტინი („Marianne“, საფრანგეთი, 18 სექტემბერი 2008).
აიაზმის ღვთისმშობლის ეკლესია

აიაზმის ღვთისმშობლის ეკლესია — ქართული ხუროთმოძღვრების ძეგლი წალკის მუნიციპალიტეტში, მდინარე ქციის ნაპირზე, სოფელ აიაზმაში. აგებულია VI-VII საუკუნეების მიჯნაზე. აიაზმა დარბაზული ტიპის ეგვტერიანი ეკლესიაა. აშენებულია უხეშად დამუშავებული, ნაწილობრივ კი თლილი ქვით. აქვს რელიეფები და სვეტის მორთულობა, თაღების მოტივით დამუშავებული ლავგარდანი. აიაზმა აღდგენილია 1045 წელს. ქართული საბჭოთა ენციკლოპედია, ტ. 1, თბ., 1975. — გვ. 230. საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ დაარქივებული 2019-07-01 საიტზე Wayback Machine.
Globe and Mail

„The Globe and Mail“ (ქართ. გლობუსი და ფოსტა) — ყოველდღიური კანადური გაზეთი ინგლისურ ენაზე, რომლის შტაბ-ბინა განთავსებულია ქალაქ ტორონტოში. გაზეთის მფლობელია The Woodbridge Company. გაზეთი არის კანადის ყველაზე პოპულარული ყოველკვირეული გამოცემა და პოპულარობით მეორე „Toronto Star“-ის შემდეგ. იბეჭდება კანადის ხუთ ქალაქში. გაზეთი დაფუძნდა 1844 წელს შოტლანდიელი ემიგრანტის, ჯორჯ ბრაუნის (რომელიც მომავალში გახდა კანადის კონფიგურაციის მამა), მიერ. გაზეთის თავდაპირველი სახელი იყო „Globe“ და წლების განმავლობაში წარმოადგენდა კანადის რეფორმის პარტიის (en:Reform Party of Canada) ხმას. 1850-იან წლებში გაზეთი ხდება დამოუკიდებელი ყიველდღიური გამოცემა. 1936 წელს „The Globe“ (რომლის ტირაჟი იყო 78 ათასი) და „The Mail and Empire“. შერწყმის შედეგად გაზეთმა მიიღო თანამედროვე სახელწოდება. გაზეთის პირველი მფლობელი გახდა მაგნატი უილიამ ჰენრი უაითი. ოფიციალური საიტი
გუანაკასტეს დაცული ტერიტორია

გუანაკასტეს დაცული ტერიტორია (ესპ. Área de Conservación Guanacaste) – მსოფლიო მემკვიდრეობის ძეგლი კოსტა-რიკის ჩრდილო-დასავლეთ ნაწილში. იგი მოიცავს რამდენიმე ეროვნულ პარკს: სანტა-როსას ეროვნული პარკი გუანაკასტეს ეროვნული პარკი რინკონ-დე-ლა-ვიეხას ეროვნული პარკი ხუნკილიალის ყურის ველური ბუნების ლანდშაფტი დაცული ტერიტორიების საერთო ფართობია 1470 კმ². 1994 წელს დაცული ტერიტორია შეიტანეს იუნესკოს მსოფლიო მემკვიდრეობის ძეგლების სიაში. მსოფლიო მემკვიდრეობის ძეგლების სია ამერიკაში http://www.unep-wcmc.org/index.html?http://sea.unep-wcmc.org/sites/wh/guanacas.html~main დაარქივებული 2007-09-30 საიტზე Wayback Machine.
მალპელო

მალპელო (ესპ. Malpelo) — კუნძული წყნარ ოკეანეში, მდებარეობს კოლუმბიის სანაპიროდან 378, ხოლო პანამის სანაპიროდან 362 კმ-ის დაშორებით. კუნძულის ფართობი 0,35 კმ²-ს შეადგენს. იგი დაუსახლებელია და აქ განლაგებულია კოლუმბიის არმიის პოსტი, რომელიც 1986 წელს შეიქმნა. კუნძული კოლუმბიის კაუკის დეპარტამენტში შედის. აქ მოსახვედრად კოლუმბიის ეკოლოგიის სამინისტროს წერილობითი ნებართვაა საჭირო. კუნძული შედგება მრავალი უნაყოფო კლდისგან, მათ შორის უმაღლესია სერო-დე-ლა-მონა — 300 მ. მალპელო შემოსაზღვრულია სანაპიროდან მოშორებული მრავალი კლდით. მალპელო მსოფლიოში უნიკალური ზვიგენის სახეობის სამშობლოა. დაივინგის ექსპედიციებს, აქ ნანახი აქვთ ჩაქუჩათავიანი და ხავერდოვანი ზვიგენების 500 ერთეულიანი გუნდები, რის გამოც ეს ადგილი დაივინგისათვის საკმაოდ პოპულარულად იქცა. მალეპო ერთ-ერთი უიშვიათესი ადგილია, სადაც პატარაკბილება ქვიშის ვეფხვი ბინადრობს. 2006 წლის 12 ივლისს, იუნესკომ მალპელო მსოფლიო მემკვიდრეობის ძეგლთა სიაში შეიტანა. იუნესკოს მსოფლიო მემკვიდრეობის ძეგლები კოლუმბიაში მსოფლიო მემკვიდრეობის ძეგლების სია ამერიკაში Fundación Malpelo დაარქივებული 2007-07-15 საიტზე Wayback Machine. იუნესკოს მსოფლიო მემკვიდრეობა, მალპელო
აკაურთა (მრავალმნიშვნელოვანი)

საკუთარი სახელი აკაურთა შეიძლება აღნიშნავდეს: აკაურთა — სოფელი ბოლნისის მუნიციპალიტეტში აკაურთა — ეკლესია სოფელ აკაურთაში
მერილინ მენსონი

მერილინ მენსონი, ინგლ. Marilyn Manson (ნამდვილი სახელი ბრაიან ჰიუ უორნერი (ინგლ. Brian Hugh Warner), დ. 1969 წლის 5 იანვარი, აშშ, ოჰაიოს შტატი, ქ. კანტონი) — ამერიკელი მუსიკოსი, მხატვარი და ყოფილი მუსიკალური ჟურნალისტი. ცნობილია სკანდალური სასცენო იმიჯით და ჯგუფის „მერილინ მენსონი“ ლიდერობით. მისი სასცენო ფსევდონიმი მომდინარეობს მერილინ მონროსა და ჩარლზ მენსონის სახელებისგან. სხვადასხვა არაორდინალური სასცენო გამოსვლისა თუ მის ტექსტებთან დაკავშირებული სკანდალების გამო მუსიკოსმა მსოფლიო მასშტაბის პოპულარობა მოიპოვა. მთავარი სტატია: მერილინ მენსონის დისკოგრაფია. სტუდიური ალბომები Portrait of an American Family (1994) Smells Like Children (1995) Antichrist Superstar (1996) Mechanical Animals (1998) Holy Wood (In the Shadow of the Valley of Death) (2000) The Golden Age of Grotesque (2003) Eat Me, Drink Me (2007) The High End of Low (2009) Born Villain (2012) The Pale Emperor (2015) Heaven Upside Down (2017) We Are Chaos (2020) შეგიძლიათ იხილოთ მედიაფაილები თემაზე „მერილინ მენსონი“ ვიკისაწყობში. ოფიციალური საიტი მერილინ მენსონი კინოფილმების ინტერნეტ-მონაცემთა ბაზაში
ტიერადენტრო

ტიერადენტრო (ესპ. Tierradentro) — ეროვნული არქეოლოგიური პარკი კოლუმბიაში, კაუკის დეპარტამენტის ინსის მუნიციპალიტეტში. ეს ადგილი ერთ-ერთი კარგად შესწავლილია კოლუმბამდელი ცივილიზაციების ნაკვალევთაგან. აქ ჩატარებულია მრავალი არქეოლოგიური გათხრა, რის საფუძველზეც, კომპლექსი დაყოფილია მრავალ არქეოლოგიურ მონაკვეთად. აქ გვხვდება სპირალური კიბეები, რომელთაც ჩავყავართ მთავარ ოთახში, ზედაპირიდან 7-8 მეტრით დაბლა. ოთახი შემოფარგლულია სხვა მცირე ოთახებით, სადაც მუმიებია აღმოჩენილი. ოთახების კედლები მოხატულია გეომეტრიული, ანთროპომორფული თუ ზოომორფული ფიგურებით წითელ, თეთრ და შავ ფერებში. კოლუმბამდელი ცივილიზაცია, რომელმაც შექმნა ეს სამარხი, ამ ადგილებში დასახლებული იყო ჩვენი წელთაღრიცხვის პირველი ათასწლეულის განმავლობაში. ტიერადენტროს არქეოლოგიური კომპლექსი კი უფრო კონკრეტულად VI-IX საუკუნეებს განეკუთვნება. პარკი ძალიან დიდ დაინტერესებას იწვევს როგორც კოლუმბიელ, ისე უცხოელ ტურისტებში, რაც ძალიან მნიშვნელოვანია ადგილობრივი ეკონომიკისათვის. ძეგლი 1995 წლიდან იუნესკოს მსოფლიო მემკვიდრეობის სიაშია შეტანილი. იუნესკოს მსოფლიო მემკვიდრეობის ძეგლები კოლუმბიაში მსოფლიო მემკვიდრეობის ძეგლების სია ამერიკაში Unesco's website on Tierradentro A professional introduction to Tierradentro Park დაარქივებული 2009-10-15 საიტზე Wayback Machine.
სან-აგუსტინის არქეოლოგიური პარკი

სან-აგუსტინი (ესპ. Parque arqueológico de San Agustín) — ქალაქი და მუნიციპალიტეტი სამხრეთ კოლუმბიაში, უილის დეპარტამენტში. მოსახლეობა დაახლოებით 30 000 კაცს შეადგენს. თავდაპირველად, ამ ადგილას 1752 წელს ალეხო ასტუდილიომ დააარსა სოფელი, რომელიც ადგილობრივი ინდიელების თავდასხმის შედეგად დაინგრა. დღეისათვის არსებული ქალაქის წინამორბედი 1790 წელს დააარსა ერასო მენდიგენამ. ეს ტერიტორია ცნობილია, როგორც ერთ-ერთი ყველაზე ცნობილი კოლუმბამდელი ამერიკის არქეოლოგიური ძეგლი, რომელიც საკმაოდ იზიდავს როგორც კოლუმბიელ, ისე უცხოელ ტურისტებს, რაც ადგილობრივი ეკონომიკისათვის საკმაოდ მნიშვნელოვანია. ძეგლი 1996 წელს იუნესკომ შეიტანა მსოფლიო მემკვიდრეობის სიაში. აქ კლიმატი საკმაოდ სასიამოვნოა, საშუალო ტემპერატურა 18ºC მთელი წლის განმავლობაში. იუნესკოს მსოფლიო მემკვიდრეობის ძეგლები კოლუმბიაში მსოფლიო მემკვიდრეობის ძეგლების სია ამერიკაში სან-აგუსტინის პარკის ქანდაკებები (ფრანგული)
აკაურთის ეკლესია

აკაურთის ეკლესია — V-VI სს. ღვთისმშობლის მიძინების ეკლესია ბოლნისის მუნიციპალიტეტის სოფ. აკაურთაში. ეკლესიის ზომებია გარედან: სიგრძე 15,5 მ, სიგანე 10მ, სიმაღლე შიგნით 8მ. ნაშენებია მსხვილი თლილი კვადრებით. აღმოსავლეთით შვერილ-წახნაგოვანი აბსიდა აქვს. როგორც ჩანს, ეკლესიის ნავი სვეტებით იყო დანაწევრებული. ჩრდილოეთ ფასადზე მცენარეული მოტივით შესრულებული რელიეფებია. ორნამენტებისა და მორთულობის ხასიათით ენათესავება ბოლნისის სიონს. ძეგლი რეაბილიტირებულია საქართველოს კულტურის, ძეგლთა დაცვისა და სპორტის სამინისტროს მიერ 2007-2008 წწ. ვ. ბერიძე, აკაურთა, აკვანება, ძველი ქართული ხუროთმოძღვრება, თბ.,1974. გვ.96-97. თ. საყვარელიძე, მივხედოთ ბოლნისის რაიონის ძეგლებს, ძეგლის მეგობარი, 1969, კრ.18., გვ. 38 -43 ლ. რჩეულიშვილი, აკაურთა, ჟღერს ქვის ჰარმონია, ტ. 13, გვ. 27 ვიკისაწყობში არის გვერდი თემაზე: აკაურთის ეკლესია  კულტურული მემკვიდრეობის პორტალი, № 6513 აკაურთის ეკლესია ფოტოგალერეა აკაურთა | საქართველოს ისტორიულ ძეგლთა ბიბლიოგრაფიული ლექსიკონი
კოპანი

კოპანი (ესპ. Copán) — კოლუმბამდელი ცივილიზაციის ნაქალაქარი ჰონდურასში, მდებარეობს კოპანის დეპარტამენტში, მდინარე კოპანის ხეობაში, გვატემალის საზღვართან ახლოს. დაარსებულია ძვ. წ. I საუკუნეში, დიდების მწვერვალს მიაღწია ახ. წ. VII—VIII საუკუნეებში და წარმოადგენდა მაიას ცივილიზაციის მნიშვნელოვან პოლიტიკურ ცენტრს. კოპანის არქეოლოგიური ტერიტორიის ფართობია 24 კმ². 1980 წლიდან შეტანილია იუნესკოს მსოფლიო მემკვიდრეობის ძეგლების სიაში. მსოფლიო მემკვიდრეობის ძეგლების სია ამერიკაში ვიკისაწყობში არის გვერდი თემაზე: კოპანი "Lost King of the Maya" "Hieroglyphs and History at Copán" დაარქივებული 2008-12-16 საიტზე Wayback Machine. Copan Sculpture Museum: Ancient Maya Artistry in Stucco and Stone. Barbara Fash. PAPAC
თრეშ მეტალი

თრეშ მეტალი (ინგლ. Thrash Metal) — მძიმე მეტალის ერთ-ერთი ქვეჟანრი, რომელიც გამოირჩევა სწრაფი ტემპით და აგრესიული მუსიკით. ამ ჟანრის სიმღერებს, როგორც წესი, ახასიათებს სწრაფი პერკუსიული და დაბალ ტონალობებზე აწყობილი გიტარის რიფები, დატვირთული შრედინგის სტილის სოლოებით. მისი, როგორც ჟანრის ჩამოყალიბება უკავშირდება 80-იანი წლების დასაწყისში მოღვაწე „თრეშ მეტალის დიდ ოთხეულს“: ანთრაქსი, Megadeth, მეტალიკა და სლეიერი. თრეშ მეტალის ლირიკა უპირატესად მოიცავს სოციალურ პრობლემებს, პირდაპირი ან გადატანითი მნიშვნელობის ტექსტებით. ეს ჟანრი შედარებით მის მონათესავე სპიდ მეტალთან უფრო აგრესიულია და შეიძლება განხილული იქნას როგორც რეაქცია იმ პერიოდში გავრცელებული უფრო მსუბუქი და მასისათვის ადვილად გასაგები თემების მქონე გლემ მეტალის წინააღმდეგ. Weinstein, Deena (2000). Heavy Metal: the music and its culture. United States of America: Da Capo Press. ISBN 978-0-306-80970-5.  ↑ What Is Thrash Metal?. heavymetal.about.com. დაარქივებულია ორიგინალიდან — 2012-02-21. ციტირების თარიღი: 2007-12-30. ↑ Get Thrashed: The Story of Thrash Metal დაარქივებული 2008-12-25 საიტზე Wayback Machine. (Review). Stylus Magazine. 7 მაისი, 2007. წაკითხვის თარიღი: 2010-08-10. ↑ Weinstein (2000): გვ. 48
რიო-პლატანოს ბიოსფერული ნაკრძალი

რიო-პლატანოს ბიოსფერული ნაკრძალი (ესპ. Reserva de la Biosfera de Río Plátano) – ბიოსფერული ნაკრძალი ჰონდურასის კარიბულ სანაპიროზე. ნაკრძალის ფართობია 5,250 კმ². ტერიტორიის უმეტესობა მდებარეობს მდინარე რიო-პლატანოს ნაპირების გასწვრივ. ნაკრძალი არის იუნესკოს მსოფლიო მემკვიდრეობის ობიექტი 1982 წლიდან. იუნესკოს სიიდან ამორიცხვის საშიშროების წინაშე იდგა 1997–2000 წწ. პერიოდში. ნაკრძალში 200 მეტი არქეოლოგიური ძეგლია, მათ შორისაა ის ადგილი, რომელიც პირველად აღმოაჩინა ქრისტეფორე კოლუმბმა სამხრეთ ამერიკაში. ნაკრძალი ასევე მოიცავს მაიას ქალაქების ნანგრევებს, გზებს, კედლის მხატვრობას და სხვ. ნაკრძალში წარმოდგენილია ძუძუმწოვრების 39 სახეობა, ფრინველების 377 და ქვეწარმავლებისა და ამფიბიების 126 სახეობა.
კანადის დროშა

კანადის ეროვნული დროშა (ინგლ. National Flag of Canada), აგრეთვე ცნობილი როგორც ნეკერჩხლის ფოთოლი (ინგლ. Maple Leaf) და ერთფოთლიანი (ფრანგ. l'Unifolié) — დროშა, რომელიც 1965 წელს მიღებულ იქნა როგორც კანადის პირველი სახელმწიფო დროშა. 1890-იანი წლების შემდეგ კანადაში აროფიციალურად გამოიყენებოდა კანადის წითელი ალამი, რომელზეც დიდი ბრიტანეთის დროშა და კანადის გერბი იყო გამოსახული. დებატები საკუთარი დროშის მიღებასთან და ახალი დროშის დიზაინთან დაკავშირებით კანადის პრემიერ-მინისტრ ლესტერ პირსონის მიერ სახელმწიფო დროშის დამდგენი კომიტეტის შექმნასთან ერთად დაიწყო. არჩევანი შეჩერდა ჯორჯ სტენლის და ჯონ მეტესონის მიერ შექმნილ ნეკერჩხლის ფოთლიან დიზაინზე, რომელსაც კანადის სამეფო სამხედრო კოლეჯის დროშა ედო დაფუძვლად. ახალი დროშა 1965 წლის 15 თებერვალს მიიღეს; 15 თებერვალს კანადაში ეროვნული დროშის დღე აღინიშნება. დროშის პროპორციებია 1:2. დროშის შუაში თეთრი კვადრატია, რომელსაც მარჯვნიდან და მარცხნიდან წითელი მართკუთხედები აქვს. მართკუთხედთა ზომები ერთნაირია და თეთრი კვადრატის ნახევარს უდრის. თეთრ კვადრატში ჩახატულია წითელი ფერის ნეკერჩხლის ფოთოლი, რომელიც კანადის ეროვნულ სიმბოლოს წარმოადგენს 1700-იანი წლების შემდეგ. დროშაზე გამოსახულ ფოთოლს თერთმეტი წვეტი აქვს. ფოთლის ასეთი დიზაინი იმით არის გამოწვეული, რომ ქარიანი ამინდის დროს დროშის რხევისას ეს ვარიანტი ყველაზე კარგად ჩანს. დიდი ბრიტანეთი დროშა (1606–1800) გაერთიანებული სამეფოს დროშა (1801–დღებდე) კანადის წითელი ალამი, რომელიც კანადის დე ფაქტო დროშას წარმოადგენდა 1965 წლამდე დროშის ერთ-ერთი პირველი ვერსია კანადის სამეფო სამხედრო კოლეჯის დროშა დროშის პირველადი ვერსია, რომელიც 1964 წელს მიიღეს ამჟამინდელი დროშა, 1965-დღემდე
ლა-ფერიერის ციტადელი

ლა-ფერიერის ციტადელი (ფრანგ. Citadelle La Ferrière) — უმსხვილესი საფორტიფიკაციო ნაგებობა დასავლეთ ნახევარსფეროში, აგებულია 1804-1817 წწ. მაღალ მთაზე, ჰაიტის ჩრდილოეთ სანაპიროზე, ჰაიტის ერთადერთი მეფის ანრი კრისტოფის ბრძანებით. იგი ჰაიტის მთავარი ღირსშესანიშნაობა და იუნესკოს მსოფლიო მემკვიდრეობის ძეგლია. ციტადელი გამოსახულია ჰაიტურ მარკებზე და ფულის ერთეულზე. ვიკისაწყობში არის გვერდი თემაზე: ლა-ფერიერის ციტადელი Marvin T. Jones & Associates, Citadel story and photo gallery დაარქივებული 2012-02-10 საიტზე Wayback Machine. Google Satellite Pictures Citadelle Laferrière on Global Heritage Network დაარქივებული 2014-04-27 საიტზე Wayback Machine. Global Heritage Fund investigative summary of the Citadel (video) დაარქივებული 2013-03-11 საიტზე Wayback Machine.
სან-სუსის სასახლე (ჰაიტი)

სან-სუსის სასახლე (ფრანგ. Palais de Sans-Souci) – ჰაიტის ერთადერთი მეფის ანრი კრისტოფის ნახევრადდანგრეული ნაგებობა, მდებარეობს ქალაქ კაპ-აიტენიდან 13 კილომეტრში. სასახლე ააშენეს 1810-1813 წწ. გრანდიოზული ციხე–სიმაგრის ლა-ფერიერის მახლობლად. სასახლე დაანგრია 1842 წლის დამანგრეველმა მიწისძვრამ. 1982 წელს იუნესკომ სასახლე შეიტანა მსოფლიო მემკვიდრეობის ძეგლების სიაში.
რამიერსი

რამიერსი – მდებარეობს დასახლება მილოში, ჰაიტის ჩრდილოეთ ნაწილში. 1982 წელს შეიტანეს იუნესკოს მსოფლიო მემკვიდრეობის სიაში ლა-ფერიერის ციტადელთან და სან-სუსის სასახლესთან ერთად. ეს სასახლე ააშენა ჰაიტის თვითგამოცხადებულმა მეფემ ანრი კრისტოფმა და იგი წარმოადგენდა თავისუფლების ერთ-ერთ ეროვნულ სიმბოლოს, რადგან იგი შავკანიანი მონების მიერ იყო აშენებული, მას შემდეგ რაც მათ დამოუკიდებლობა და თვისუფლება მოიპოვეს.
აშშ-ის საპრეზიდენტო არჩევნები (1928)

1928 წლის აშშ-ის საპრეზიდენტო არჩევნებში რესპუბლიკელი ჰერბერტ ჰუვერი დემოკრატ ალ სმითს დაუპირისპირდა. რესპუბლიკელები 1920-იანი წლების ეკონომიკურ ბუმთან ასოცირდებოდნენ, მაშინ როდესაც სმითს, კათოლიკეს, პოლიტიკური პრობლემები ჰქონდა ანტიკათოლიკური ცრურწმენის, მისი მშრალი კანონის საწინააღმდეგო პოზიციის და ტამანი ჰოლის კორუფციული სკანდალის გამო. არჩევნებში ჰუვერმა დამაჯერებლად გაიმარჯვა.
ჩილოეს მონასტრები

ჩილოეს მონასტრები -- XVIII—XIX საუკუნეების კულტურულ-ისტორიული ძეგლები. მდებარეობს ჩილეს კუნძულ ჩილოეზე. ეკლესიები ააშენეს იეზუიტთა მისიის წარმომადგენლებმა, როდესაც კუნძული შედიოდა პერუს ვიცე-სამეფოს შემადგენლობაში. კუნძულ ჩილოეს 16 ეკლესია-მონასტერი 2000 წელს შეტანილ იქნა იუნესკოს მსოფლიო მემკვიდრეობის სიაში. აჩაოს ეკლესია კასტროს ეკლესია იჩუაკის ეკლესია დალკახუეს ეკლესია იუნესკოს მსოფლიო მემკვიდრეობის ძეგლები ჩილეში მსოფლიო მემკვიდრეობის ძეგლების სია ამერიკაში ვიკისაწყობში არის გვერდი თემაზე: ჩილოეს მონასტრები World Heritage Evaluation: Churches of Chiloé Chile Nuestro Tourism - Chiloé and its Churches დაარქივებული 2007-04-29 საიტზე Wayback Machine.
კარტახენა (კოლუმბია)

კარტახენა-დე-ინდიასი ან უბრალოდ კარტახენა (ესპ. Cartagena de Indias [kaɾtaˈxena ðe ˈindjas] — „ინდიელთა კართაგენი“) — ქალაქი ჩრდილოეთ კოლუმბიაში, კარიბის ზღვის სანაპიროზე, ბოლივარის დეპარტამენტის დედაქალაქი. მოსახლეობა შეადგენს 1 075 000 კაცს. მთელი ოთხი საუკუნის განმავლობაში, კარტახენა ესპანეთის სამეფოს ბასტიონს წარმოადგენდა მთელს სამხრეთ ამერიკაში. ამავე დროს, ის იყო მნიშვნელოვანი მონებით ვაჭრობის ცენტრი და მთავარი სატრანზიტო ქალაქი აცტეკებისა და ინკების იმპერიებში ნაძარცვი ოქროს ესპანეთისკენ გატარებაში. კარტახენა იუნესკომ მსოფლიო მემკვიდრეობის სიაში შეიტანა. კარტახენა მიიჩნეოდა ანდებში შესასვლელ საუკეთესო პორტად, რამაც ქალაქის სწრაფი განვითარება განაპირობა. შემდგომში მასზე არაერთი იერიში იქნა მიტანილი ფრანგი და ინგლისელი მეკობრეების მიერ. კარტახენა იქცა კოლუმბიის განმათავისუფლებელი ბრძოლის ერთ-ერთ მთავარ ცენტრად. კარტახენაში მდებარეობს რამდენიმე თავდაცვითი ნაგებობა, 1639-1657 წლებში აშენებული სან-ფელიპე დე ბარხასის, სან-ხოსესა და სან-ფერნანდოს ციხესიმაგრეები. ძველი ქალაქი განლაგებულია ტორო-დელ-რელოხის — უმთავრესი ნავსადგურის მისადგომებთან. 1983 წელს აქ ხელი მოეწერა კარიბის ზღვის დაცვის კონვენციას. იუნესკოს მსოფლიო მემკვიდრეობის ძეგლები კოლუმბიაში მსოფლიო მემკვიდრეობის ძეგლების სია ამერიკაში ვიკისაწყობში არის გვერდი თემაზე: კარტახენა (კოლუმბია) ოფიციალური საიტი დაარქივებული 2005-01-25 საიტზე Wayback Machine. კარტახენა, კოლუმბია ტურისტული სიახლეები დაარქივებული 2011-03-05 საიტზე Wayback Machine. ტურიზმის ბიურო დაარქივებული 2011-01-06 საიტზე Wayback Machine. (ესპანური) ქალაქის ხელმძღვანელობის ოფიციალური საიტი დაარქივებული 2008-05-12 საიტზე Wayback Machine. (ესპანური) კარტახენის ისტორია დაარქივებული 2009-11-04 საიტზე Wayback Machine. (ესპანური) Cartagena de Indias Benefic Works Society დაარქივებული 2011-02-09 საიტზე Wayback Machine. (ესპანური) A Guide to Surgical Tourism in Cartagena, Colombia 2010.
Daimler AG

Daimler AG (ყოფილი: DaimlerChrysler) — მსუბუქი და სატვირთო ავტომობილების მწარმოებელი უდიდესი გერმანული კონცერნი. ამას გარდა, იგი ფინანსურ საქმიანობებსაც ეწევა და არის პირველი სააქციო საზოგადოება, რომელსაც აქციები მსოფლიო მასშტაბით აქვს ემისირებული. აქციონერთა წილები 2011 წლის მიხედვით: მვლობელების მიხედვით: Aabar Investments (არაბთა გაერთიანებული საამიროები): 9.0% Kuwait Investment Authority (ქუვეითი): 6.9% Renault (საფრანგეთი): 1.55% Nissan (იაპონია): 1.55% ინსტიტუციონალური ინვესტორები: 61.9% კერძო ინვესტორები: 19.1% რეგიონების მიხედვით 28.2% გერმანია 36.9% ევროპა გერმანიის გარდა 15.4% აშშ 9.0% არაბთა გაერთიანებული საამიროები 6.9% ქუვეითი 3.6% დანარჩენი დაიმლერი ავტომობილებს მსოფლიო მასშტაბით ყიდის შემდეგი ბრენდებით: მერსედეს ბენცის ავტომობილები: Maybach Mercedes-Benz Smart Mercedes-AMG დაიმლერის სატვირთო ავტომობილები: კომერციული ავტომობილები: Freightliner Trucks მერსედეს-ბენცი (სატვირთო ატომობილების ჯგუფი) Mitsubishi Fuso Truck and Bus Corporation Thomas Built Buses Sterling Trucks - წარმოება შეჩერდა 2010 წელს, თუმცა ავტომობილების დილერების და მფლობელების მხარდაჭერა გრძელდება Western Star Trucks BharatBenz ნაწილები Alliance Truck Parts Detroit Diesel მერსედეს-ბენცი მიცუბიში-ფუზო დაიმლერის ავტობუსები: Mercedes-Benz buses Orion Bus Industries Setra მერსედეს-ბენცის ფურგნები მერსედეს-ბენცის (ფურგნების ჯგუფი) დაიმლერის ფინანსური მომსახურება Mercedes-Benz Bank Mercedes-Benz Financial Daimler Truck Financial სხვა Mercedes-Benz HighPerformanceEngines (აწარმოებს ძრავებს ფორმულა 1-სთვის) 2011 წლის ბოლოსთვის დაიმლერი ფლობდა შემდეგი კომპანიების წილებს: 85.0% Mitsubishi Fuso Truck and Bus Corporation, იაპონია 50.1% Automotive Fuel Cell Cooperation, კანადა 22.4% ეცროპის აერონავტიკიული დაცვიდსა და საჰაერო კომპანია (EADS) - კომპანია Airbus-ის მშობელი კომპანია. 50% Tognum, გერმანია 11.0% KAMAZ, რუსეთი 10.0% Tesla Motors, აშშ დაიმლერი შემდეგ ქვეყნებში ფლობს ქარხნებს: გერმანია, აშშ, კანადა, მექსიკა, საფრანგეთი, ესპანეთი, თურქეთი, ჩინეთის სრ, ინდოეთი, ინდონეზია, არგენტინა, ბრაზილია, სამხრეთ აფრიკის რესპუბლიკა, იაპონია, ვიეტნამი. ვიკისაწყობში არის გვერდი თემაზე: Daimler AG დაიმლერი ოფიციალური საიტი ↑ 1.0 1.1 Daimler Investor Relations. დაარქივებულია ორიგინალიდან — 2011-04-25. ციტირების თარიღი: January 2011.
იგუასუს ეროვნული პარკი (ბრაზილია)

იგუასუს ეროვნული პარკი (პორტ. Parque Nacional do Iguaçu) — ეროვნული პარკი ბრაზილიაში. იგი ყველასათვის ცნობილია იგუასუს ჩანჩქერითა და ველური ბუნებით (განსაკუთრებით ფრინველთა მრავალფეროვნებით), რომელიც მოიცავს უიშვიათეს და გადაშენების პირას მყოფ ფაუნის სახეობებს. ეს ერთადერთი ადგილია დედამიწაზე, სადაც ტყისა და ბიოსისტემის ხუთივე სახეობა ერთადაა წარმოდგენილი. პარკი იუნესკომ მსოფლიო მემკვიდრეობის სიაში შეიტანა. იგუასუს ეროვნული პარკი (არგენტინა) იუნესკოს მსოფლიო მემკვიდრეობის ძეგლები ბრაზილიაში მსოფლიო მემკვიდრეობის ძეგლების სია ამერიკაში ოფიციალური საიტი Official UNESCO website